
OBRAZLOŽENJE PRIJEDLOGA 
FINANCIJSKOG PLANA DJEČJEG VRTIĆA ŠKRINJICA ZA 2027. GODINU I PROJEKCIJE ZA 2028. I 2029. GODINU


SAŽETAK DJELOKRUGA RADA DJEČJEG VRTIĆA ŠKRINJICA
Dječji vrtić Škrinjica javna je predškolska ustanova, koja u okviru djelatnosti predškolskog odgoja i obrazovanja te skrbi o djeci rane i predškolske dobi ostvaruje programe odgoja, obrazovanja, zdravstvene zaštite i unapređenja zdravlja, prehrane i socijalne skrbi djece rane i predškolske dobi, u skladu sa razvojnim osobinama i potrebama djece te socijalnim, kulturnim, vjerskim i drugim potrebama obitelji za djecu od navršenih godinu dana do polaska u osnovnu školu.

Osnivač i vlasnik Dječjeg vrtića Škrinjica je Općina Vidovec.

Odgoj i obrazovanje djece rane i predškolske dobi ostvaruje se na temelju Nacionalnog kurikuluma za rani predškolski odgoj i obrazovanje („Narodne novine“, broj 05/15).

Dječji vrtić Škrinjica obavlja djelatnost na temelju Godišnjeg plana i programa rada koji se donosi za svaku pedagošku godinu.

[bookmark: PROGRAM_DJEČJEG_VRTIĆA_ŠKRINJICA]PROGRAM DJEČJEG VRTIĆA ŠKRINJICA
Program se realizira na temelju saznanja i u primjeni suvremenih nastavnih dostignuća  o ranom razvoju djece, metodama rada s djecom i njihovim roditeljima. U cilju realizacije planiranih zadataka svi zaposlenici, osobito odgojitelji se stalno stručno usavršavaju. 

Ostvarivanje ciljeva postiže se suradnjom s  općinskim načelnikom, Ministarstvom znanosti, obrazovanja i mladih, lokalnom zajednicom  te drugim institucijama.

[bookmark: ZAKONSKE_I_DRUGE_PODLOGE_NA_KOJIMA_SE_ZA]ZAKONSKE I DRUGE PODLOGE NA KOJIMA SE ZASNIVAJU PROGRAMI:
· Zakon o predškolskom odgoju i obrazovanju ("Narodne novine" broj 10/97, 107/07 i 94/13 i 98/19, 57/22, 101/23, 145/23, 145/24 i 146/25, 22/26)
· Zakon o ustanovama („Narodne novine“ 76/93, 29/97, 47/99,35/08 , 127/19, 151/22)
· Zakon o radu („Narodne novine“ 93/14,127/17, 98/19, 151/2022, 46/2023, 64/2023)
· Zakon o provedbi Opće uredbe o zaštiti podataka ("Narodne novine" 42/18)
· Zakon o pravu na pristup informacijama ("Narodne novine"  25/13, 85/15, 69/22)
· [bookmark: _Hlk200009322]Zakon o prosvjetnoj inspekciji ("Narodne novine" broj 61/11 i 16/12 98/19 i 52/21)
· Zakon o stručno-pedagoškom nadzoru ("Narodne novine" broj 73/97)


PODZAKONSKI AKTI:
· Državni pedagoški standard predškolskog odgoja i naobrazbe ("Narodne novine" broj 63/08 i 90/10)
· Pravilniku o sadržaju i trajanju programa predškole („Narodne novine“, broj 107/14)
· Pravilnik o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja („Narodne novine“ 145/24, 62/25)
· Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću („Narodne novine“ 133/97, 4/98, 84/24)


· Pravilnik o postupku, načinu i uvjetima za napredovanje u struci i stjecanje položajnih zvanja odgojitelja, stručnih suradnika i ravnatelja u dječjem vrtiću („Narodne novine“ 83/24)
· Program zdravstvene zaštite djece i higijene i pravilne prehrane djece u dječjim vrtićima ("Narodne novine" broj  105/02, 55/06, 121/07 i 57/22)
· Pravilnik o obrascima zdravstvene dokumentacije djece predškolske dobi i      evidencije u dječjem vrtiću ("Narodne novine" broj 114/02, 63/19, 74/25)



USKLAĐENJE CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA
Da bi uskladili ciljeve dugoročnog razvoja te da bi se uskladila strategija s dokumentima dugoročnog razvoja potrebno je kontinuirano održavanje kvalitete materijalnog okruženja  u odgojnim grupama; kvaliteta prehrane djece te osiguravanje funkcije objekta za potrebe Dječjeg vrtića.


ZAKONSKA PODLOGA ZA IZRADU PRIJEDLOGA FINANCIJSKOG PLANA ZA RAZDOBLJE 2026.-2028.


Postupak donošenja Financijskog plana proračunskog korisnika propisani je člankom 38. Zakona o proračunu („Narodne novine 144/21“), Pravilnikom o proračunskim klasifikacijama („Narodne novine 4/24, 122/25“), Pravilnikom o planiranju u sustavu proračuna („Narodne novine 1/24“) te Pravilnikom o proračunskom računovodstvu i Računskom planu („Narodne novine 158/13, 154/24“). Financijski plan za razdoblje 2026.-2028. godine napravljen je na temelju Uputa  za izradu financijskog plana Dječjeg vrtića Škrinjica za razdoblje  2027.-2029. godine (KLASA:601-01/26-01/10, URBROJ: 2186/10-02/1-26-01).

SADRŽAJ FINANCIJSKOG PLANA
Financijski plan sastoji se od plana za proračunsku godinu i projekcija za sljedeće dvije godine te sadrži:
· Opći dio (sadrži sažetak Računa prihoda i rashoda i Računa financiranja,
                 Račun prihoda i rashoda i Račun financiranja)
· Posebni dio (sastoji se od plana rashoda i izdataka iskazanih po izvorima 
                      financiranja i ekonomskoj klasifikaciji, raspoređenih u 
                      programe koji se sastoje od aktivnosti i projekata)
· Obrazloženje financijskog plana (sastoji se od obrazloženja općeg dijela 
                                                          financijskog plana i obrazloženja posebnog 
                                                          dijela financijskog plana).




[bookmark: SAŽETAK_DJELOKRUGA_RADA_DJEČJEG_VRTIĆA_Š]

OBRAZLOŽENJE – OPĆI DIO

U prijedlogu financijskog plana za 2027. godinu vidljiv je planirani manjak u iznosu od 10.000,00 eura.

Ukupni prihodi poslovanja prema financijskom planu za 2027. godinu iznose 1.197.150,00 eura, dok projekcije plana ukupnih prihoda za 2028. godinu iznose 1.219.350,00 eura, a za 2029. godinu 1.235.650,00 eura. 

U razdoblju od 2027.-2029. godine planiraju se prihodi iz sljedećih izvora:
 11 – Opći prihodi i primici
 31 – Vlastiti prihodi i primici
 50 – Pomoći iz državnog proračuna 
 61 - Donacije

Ukupni rashodi i izdaci prema financijskom planu za 2027. godinu iznose 1.187.150,00 eura od toga 1.183.650,00  eura odnosi se na rashode poslovanja, 3.500,00 eura na rashode za nabavu nefinancijske imovine. Projekcije plana ukupnih rashoda za 2028. godinu iznose 1.219.350,00  eura, a za 2028  godinu 1.235.650,00 eura. 

U 2027. godini planiraju se prihodi kako slijedi:
63 – Pomoći iz inozemstva i od subjekata unutar općeg proračuna u iznosu od 7.000,00 eura 
        (odnose se na pomoći za provođenje programa predškole i programa za djecu s 
         teškoćama u integraciji koja se dodjeljuju na temelju Odluke o sufinanciranju programa    
         javnih potreba u području predškolskog odgoja i obrazovanja)
65 – Prihodi od upravnih i administrativnih pristojbi, pristojbi po posebnim propisima i naknada u iznosu od 355.000,00 eura (odnose se sufinanciranje cijene usluge od strane korisnika usluga te na sufinanciranje cijene usluge kraćih programa)
66 – Prihodi od prodaje proizvoda i roba te pruženih usluga i prihodi od donacija u iznosu od 2.000,00 eura (odnose se na donacije od fizičkih i pravnih osoba )
67 – Prihodi iz nadležnog proračuna i od HZZO-a temeljem ugovornih obveza u iznosu od                
833.000,00  eura (odnose se na uplatu iz nadležnog proračuna – Općine Vidovec. Od navedenog iznosa, iznos od 195.500,00 eura odnosi se na izvor 50 – fiskalna održivost)
68 – Kazne, upravne mjere i ostali prihodi – 150,00 eura.

U 2028. i 2029. godini vidljivo je planirano povećanje prihoda.

U 2027. godini planiraju se rashodi kako slijedi:
31 – Rashodi za zaposlene u iznosu od 1.003.050,00 eura (odnose se na plaće (bruto), ostale rashode za zaposlene te doprinose za obvezno zdravstveno osiguranje)
32 – Materijalni rashodi u iznosu od 180.450,00 eura (odnose se na naknade troškova zaposlenima, rashoda za materijal i energiju, rashoda za usluge, ostale nespomenute rashode poslovanja)





34 – Financijski rashodi u iznosu od 150,00 eura (odnose se na zatezne kamate)
42 – Rashodi za nabavu proizvedene dugotrajne imovine u iznosu od 3.500,00 eura (odnose se na nabavu opreme i na ulaganje u računalne programe).

U 2028. i 2029. godini vidljivo je povećanje rashoda.


OBRAZLOŽENJE – POSEBNI DIO

U posebnom dijelu vidljivo je da su ukupni rashodi podijeljeni na rashode za redovno poslovanje Dječjeg  vrtića i rashode za kraće programe.  Od 2021. godine u Dječjem vrtiću se provodi kraći program engleskog jezika, a od 2022. godine kraći kineziološki program. Od mjeseca listopada 2024. provodi se i  program šaha. Od rujna 2025. godine u Dječjem vrtiću Škrinjica, odgojno-obrazovnoj skupini Leptirići provodi se Integrirani katolički program. Navedeni programi su verificirani od strane Ministarstva znanosti, obrazovanja i mladih. Izračuni potrebnih sredstva za provođenje  programa zasnivaju se na broju upisane djece i na temelju komunikacije s odgojiteljima  koji provode kraće programe.


CILJEVI PROGRAMA
1. Osigurati maksimalan obuhvat djece u programu vrtića 
2. Povećati kvalitetu odgojno obrazovnog rada, programa njege, odgoja, zdravstvene zaštite i  prehrane djece
4. Inkluzija djece s posebnim potrebama u odgojno obrazovni program 
5. Kontinuirano obrazovanje i usavršavanje odgojno obrazovnih radnika u napredovanje 
6. Suradnja s drugim predškolskim ustanovama i lokalnom zajednicom 
7. Digitalizacija u komunikaciji s roditeljima 

POKAZATELJI USPJEŠNOSTI
1. Prostorno materijalno okruženje Vrtića
2. Kontinuirano stručno usavršavanje odgojitelja, stručnih suradnika i ostalog osoblja
3. Spremnost roditelja korisnika usluga vrtića na sve oblike suradnje 
4. Podizanje razine kvalitete rada sa djecom (provođenje kraćih programa Vrtića, projekti i manifestacije, gostovanja kazališta/dramskih skupina u Vrtiću)
5. Ostvarenje ciljeva i planiranih aktivnosti prema Godišnjem planu i programu rada i Kurikuluma Dječjeg vrtića Škrinjica


Financijski plan Dječjeg vrtića Škrinjica za razdoblje 2027.-2029. stupa na snagu danom stupanja na snagu Proračuna Općina Vidovec za razdoblje 2027.-2029. godine čijim su sastavnim dijelom, s obzirom da je Općina Vidovec osnivač vrtića.


